  Туспуктэм: Григорий Фомин Наталия Сильвестрова Удмуртиын ю-нянез утялтон ужъёс йылпумъяськизы. Гуртоос 615 сюрс тонналэсь трос ю тысь люказы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Бер кынтылонъёс но кӧс куазь сэрен туэ гектарысь шорлыдын 20,1 центнер гинэ усиз. Кылем арен ӵошатыса со 7,8 центнерлы ожытгес. Озьы ке но, гурт возёсъёс ю тысь тырмыт дасязы. Юоссы тужгес удалтэмын Балезино ёросысь «Колхоз Путь к коммунизму» возёсын, отын цектарысь 35.5 центнер жильдӥзы. Алнаш ёросысь фермер возёсын гектарысь 34,7 центнер люказы. Тужгес трос ю тысь люказы Алнаш ёросын – 60 сюрс тонна, Можга ёросын – 58 сюрс тонна, Вавож ёросын – 41 сюрс тонна. Ю-нянез октон-калтонын ньыль сюрслэсь трос ӧнерчиос ужазы: агрономъёс, инженеръёс, трактористъёс, комбайнёръёс, водительёс. Тодэ вайытом, 2022-тӥ арын Удмуртиын 937 сюрс тонна ю тысь басьтӥзы.  Тегъёс: ютысь гуртвозёс Удмуртия  